Pil of tablet ? | Woorde
Pil of tablet ?
Ek hou nie van pilletjies drink nie of dit nou noodsaaklik is of nie. Ek bevraagteken altyd die gps- vaardigheid van enige medikasie.
Lank terug was hier 'n Tannietjie wat ewig getwyfel het , het sy nou haar pilletjie gedrink of nie..dan drink sy dit nog 'n keer vir die wis en onwis.. en natuurlik is Tannie 'so-en-so' heeltemal in 'n waas teen die middaguur.
Sy't korte met die probleem gemaak.. notaboekie gekry elke dag gedateer in afdelings oggend, middag, aand. Dan maak sy 'n strepie langs maandagoggend … so ook met elke pildrinksessie , om darem nie weer in wasigheid te verval nie.
Toe raak haar brein in wasigheid. Toe weet sy nie meer wat is 'n notaboekie nie wat nog te prate van al die stokkiemannetjie strepies so op 'n ry nie.. Ai foeitog.
Net vir die gerusstelling.. ek is nou nie in wasigheid nie. Ek los sommer daardie skildklierpil as ek nou nie kan onthou, het ek nou die ding gedrink of was dit gisteroggend wat ek die klein wit sirkelpilletjie gedrink het , wat veronderstel is om dit wat halfhartig werk weer lewe te gee ?
Bogenoemde kapsules is vol glitter(?) jy maak dit oop as jy moeg en moedeloos is en strooi dit – sonder gps gee dit sommer koers in jou lewe..
17 comments on "Pil of tablet ?"
Ja ek wonder ook altyd hoe kom die pille waar hulle moet werk.
Dit wil ek bitter graag weet.. dalk help cholesterol pille sommer vir my skildklier !! Wie weet..
Hehehe ja, en Viagra vir hoofpyn!
Oe, stout… kom ek nou in die versoeking ..kry mens nou grootkop daarvan ?
Enige iets is seker maar beter as kleinkoppie trek?!
Wonder dieselfde as Net Ek! Alles gaan tog maar maag toe en dan wie weet waarheen verder. Ook maar n donker besluit vir pille om te besluit wat gaan waarheen!
Net so duistere roete ..hul het seker almal tonnelvisie!
Ha ha, net een rigting en reguit na die plek waar die pyn is.
Gelukkig het hormoonpilletjies darem 'n dag se naam by… maar ek is gereeld by die verkeerde dag!! :shock:
Ek plak. Nie soos in plakkerskamp nie.. sticker.
Ek verkies daardie glitterkapsules op jou prentjie!
Ken het die dilemma rondom pille vir my mooi uitsorteer. 'n week se pilleboksies. Elke boksie het vier afdelings vir oggend, smiddag, later in dag en saans. Was dit nie vir die pilleboksie nie het ek ook lankal soos daardie tante rondgeloop. :)
My niggie het in ,n koma in hospitaal beland omdat sy tweekeer haar bloeddrukpil gedrink het.
Sommer so terloops…. ek drink vyf bloeddrukpille deur die dag. Daarom is die boksies so belangrik.
Ag foeitog Kameel.. dit is erg, dan kla ek oor 2 pilletjies \n dag.
Ek is net bly die dokter kon 'n bloeddruk wat soos die branders van die see skommel, uiteindelik kalmeer. Uit moedeloosheid laat val hy op 'n dag 'n pak geel pille op die tafel voor my. "As hierdie pille ook nie help nie dan kan ek jou nie dokter nie." sê hy. Ek moes my normale bloeddrukpil in die oggend drink, en dan ses van die geel pille deur die dag. Dit werk toe!!! Mettertyd is dit na vier verminder. Nou sluk ek maar uit pure dankbaarheid.
Daai glitter pilletjies, dis my soort pille. Ek het nou eetbare glitter ontdek vir koeke, en dan glitter almal sommer saam ;-)
Eish … nou is my kommentaar weg.
Gele vir die lewer groene vir die niere bloue vir die longe bruine vir die are witte vir die kop swarte vir die bene EN 'n rooie om die verkeer te reêl!!!
Ek is so bang vir verslaaf raak dat behalwe vir die antibiotika ek die ander sommer wegsmyt die weede dag wat ek beter voel